**מה אנו למדים מהתקופה האחרונה על מנהיגות אזרחית וכיצד נפתח למדה זו לתהליך חינוכי ארוך טווח?**

**חלק ראשון-שיתוף (15 דק')**

המנחה תחלק לכל משתתף.ת קלף מערכת "שיתוף קבוצתי". אופן החלוקה יעשה כאשר הקלפים הפוכים וכל אחד/ת שולף קלף מבלי לדעת מה השאלה המופיעה עליו. לאחר מכן נבקש מכל המשתתפים/ות להסתובב בחדר ובכל פעם שהמוזיקה תפסק עליהם/ן לעמוד מול מישהו/י אחר להגיש להחליף איתו/ה את הקלף ולענות על השאלה בקלף שקיבל/ה.

בסבב האחרון נבקש מהמשתתפים/ות להניח את הקלפים בצד ולספר על מעשה של מנהיגות אזרחית אליו נחשף/ה בחייו/ה הפרטים או בצופים ומילא אותך בתחושת גאווה.

הערה למדריך/ה: יש להחזיר את הקלפים מיד בסיום השימוש לגב' לי ירום ולא להשאיל/ להלוות/ להעניק במענק לאף גורם זר.

במעבר מהשאלות בכרטיסיות לשאלה האחרונה יש ליצור מעבר הדרגתי ולשקף אותו- מסבב חופשי ל'צלילה' לנושא.

**חלק ב'- התבוננות (15 דק')**

נבקש מהזוגות להתאחד לרביעיות. כל רביעייה תקבל מפת חשיבה ותצטרך למלא אותה.

שאלות למפת החשיבה:

מה אנחנו לומדים/ות על מנהיגות אזרחית בתקופה הזו באופן כללי?

מה אנחנו לומדים/ות על מעורבות השבטים וההנהגות בתקופה הזו?

מה מאפיין את העשייה השבטית/ הנהגתית שלנו בתקופה האחרונה?

מה הניע אותנו לעשייה בתקופה האחרונה?

הערות למדריך/ה:

* חשוב לענות על השאלות לפי הסדר.
* דוגמאות למאפייני עשייה: יוזמות למלטה למעלה (או הפוך), בירור נושא ההתנדבות והבנתו כצו השעה, צורך קהילתי וכד'.

**חלק ג'- דיון בשאלה (20 דק')**

נחזור למליאה ונבקש מהרביעיות לשתף בדברים שכתבו במפת החשיבה.

מה קווי הדמיון שאתם/ן מזהים/ות בין הגורמים המניעים לעשיית השבטים וההנהגות בתקופה האחרונה מהדברים שעלו ברביעיות?

הערה למדריך/ה: מומלץ לכתוב את הדברים על הלוח על מנת לשקף למשתתפים/ות את המניעים ולתת דוגמאות בחלק של ההסבר על הציר.

נאמר: בתקופה האחרונה היינו עדים/ות לעשייה חברתית מעוררת השראה בעורף הישראלי בכלל ובשבטי הצופים בפרט. לפיכך עומדת בפנינו שאלה כיצד נוכל לשמר את המוטיבציה הגבוהה למעורבות חברתית ולפתחה כחלק בלתי נפרד מהתהליך החינוכי בשבטים.

נציג את שקף מספר 2 במצגת המצורפת [לכאן](https://www.canva.com/design/DAF0mp3Dp58/0sxaXVOmrlWnDqpmWVWH6w/edit?utm_content=DAF0mp3Dp58&utm_campaign=designshare&utm_medium=link2&utm_source=sharebutton) (קטעים מתוך ייעוד התנועה וחזונה).

נשאל: כיצד לדעתכם/ן נוכל לפתח את המעורבות החברתית שנחשפנו אליה בתקופה האחרונה עד לכדי הבאתה לשינוי חברתי?

הערה למדריך/ה: במידת הצורך ניישר קו על הגדרת המושגים: **שינוי חברתי-** פעילות שמטרתה להביא למציאות ולנורמות ערכיות אחרות – הנתפסות כטובות יותר לכלל. הבקשה או המוטיבציה  היא לשנות את שורשי הבעיה. ניתן ליזום או להצטרף לפעולה המקדמת  שינוי תודעה וערכים חברתיים, שינוי של מדיניות וגיוס שותפים לדרך על מנת  להביא לשינוי בחייהם של אנשים, קבוצות או קהילות. לעומת **תרומה חברתית-** עשייה מרובה לקהילה שאינה מבוססת על חיפוש והעמקה. כלומר, בחירת העשייה תעשה לרוב ללא חשיבה מקדימה ולימוד על הנושא שקשור להתנדבות, וללא בירור צו השעה והתאמתו לערכים המובילים של הפרט/ הקבוצה.

**10 דק' הפסקה**

**חלק ד'- הסבר+ התבוננות (20 דק')**

נחלק למשתתפים/ות ציר מתוך מאמרו של ניר מיכאלי. במקביל נקרין את [שקף](https://www.canva.com/design/DAF0mp3Dp58/0sxaXVOmrlWnDqpmWVWH6w/edit?utm_content=DAF0mp3Dp58&utm_campaign=designshare&utm_medium=link2&utm_source=sharebutton) ההסברים.

שקף 1- רקע כללי על המאמר. הרחבה על המאמר בלינק המצורף [כאן](https://zofimil-my.sharepoint.com/%3Ab%3A/g/personal/edenn_zofim_org_il/Eclu-1drlbxFophkIkPYckoBpygRH7WQMNkEPjt6MuwLSQ?e=DZq5el), קישור למאמר [כאן](https://www.smkb.ac.il/media/bfbo5yaf/nir-michaeli_1.pdf).

שקף 2- הסברים על הציר.

נשאל: מה דעתכם/ן על המודל שניר מיכאלי הציע במאמרו? האם המודל מתאים לרוח החינוכית של תנועה הצופים? מדוע?

נבקש מכל משתתף/ת לסמן על הציר:

1. היכן התנועה הייתה לפני המלחמה?
2. היכן התנועה נמצאת בימים אלו?
3. לאן אנו שואפים/ות להגיע ביום שאחרי המלחמה?

**חלק ה'- דיון בשאלה+ השראה+ הסבר (30 דק')**

נאפשר למשתתפים/ות לשתף במה שסימנו על הציר ובסיבה לכך.

אילו פרקטיקות מתוך התפיסה החינוכית של המסע בצופים מתאימות למודל? אילו פרקטיקות הייתם/ן רוצים להוסיף?

הערה למדריך/ה: דוגמאות לפרקטיקות- משימת מסלול, שאילת שאלות, דמות הצופה הבוגר/ת.

האם אתם/ן מסכימים/ות עם תפקיד איש החינוך כפי שמיכאלי תופס אותו?

נאמר: אחד מעקרונות החינוך הפוליטי בתנועת הצופים הוא עיקרון האיזון. לפי מיכאלי ניתן להפר עיקרון זה בהתאם להגדרת גבולות 'טוב ורע', כלומר, בהתאם לערכים דמוקרטיים- ליברליים.

נשאל: מה דעתכם/ן על כך? האם נתקלתם/ן בדילמה ספציפית בנושא?

הערה למדריך/ה: **חשוב לציין-** תנועת הצופים מחזיקה בתפיסות דמוקרטיות לצד ליברליות ההולכות יד ביחד האחת עם השנייה, גם כשיש קונפליקט בניהן. ראייה לכך הן הייעוד והחזון של התנועה כפי שראינו בשקף 2. שני מושגים אלה ובכלל זה תהליך החינוך הפוליטי לדמוקרטיה במסגרת התנועה נמצא בשנת למידה. אין כל ציפייה להעביר את התכנים באופן הזה לשבטים אלא לשהות בלמידה משותפת, בחקירה ובהעמקה. כמו כן, נדגיש כי האירועים התנועתיים הקרובים (אסיפת שכב"ג, מועצת תנועה, סמינר דרג מתנדב) עוסקים בנושא זה מהיבטיו השונים ועל כן העיסוק שלנו במעגל השווים/ות חשוב.

נשאל: כיצד נוכל ליישם את גישת החינוך הפוליטי לאזרחות דמוקרטית בשבטים?

[נציג](https://www.canva.com/design/DAF0mp3Dp58/0sxaXVOmrlWnDqpmWVWH6w/edit?utm_content=DAF0mp3Dp58&utm_campaign=designshare&utm_medium=link2&utm_source=sharebutton) למשתתפים/ות את העקרונות התהליכיים והפדגוגיים לכך לפי המאמר.

נשאל: מה דעתכם/ן על עקרונות אלה? האם הייתם/ן מוסיפים/ מורידים עיקרון מסוים? האם יש משהו התחדש לכם/ן?

אילו פעולות קיימות בתנועה התואמות את העקרונות התהליכיים והפדגוגיים? אילו פעולות נוכל להוסיף?

[נציג](https://www.canva.com/design/DAF0mp3Dp58/0sxaXVOmrlWnDqpmWVWH6w/edit?utm_content=DAF0mp3Dp58&utm_campaign=designshare&utm_medium=link2&utm_source=sharebutton) למשתתפים/ות בשקף האחרון את עם המשפט: *"המעורבות החברתית לא תשמש רק כהתנסות אלא כמרחב לבחינת מהות הדמוקרטיה ולהתדיינות סביב נושאים כלכליים, תרבותיים וחברתיים"*.

נשאל לדעתם/ן אודות המשפט ונעבור להסברים על מועצת התנועה.

**נקודות על מועצת התנועה:**

* שאלה מרכזית: מה אנחנו לומדים מהמנהיגות האזרחית בתקופה האחרונה וכיצד נוכל לפתח זאת לעתיד?
* זמן: 21.12.23, ט' בטבת, יום חמישי 15:30-20:00, בזום.
* יש לקיים את אסיפת השכב"ג ביום חמישי הבא 30.11.23 כהכנה למועצת התנועה. אסיפת השכב"ג תעסוק בהווה (מה עוד ניתן לעשות בזמן הלחימה) ואילו מועצת התנועה תעסוק בעתיד (ביום שאחרי המלחמה).
* על כל הנהגה לבחור נציגים/ות (עדיפות למי שהשתתפו באסיפת השכב"ג) בהתאם להקצאות שישלחו במכתב מפורט במהלך שבוע הבא.